റാക്വെൽ വെൽഷ്

റാക്വെൽ വെൽഷ് (ജനനം, ജോ റാക്വെൽ തെജഡ, ജീവിതകാലം: 1940, സെപ്റ്റംബർ 5 - ഫെബ്രുവരി 15, 2023)) ഒരു അമേരിക്കൻ നടിയും ഗായികയുമാണ്. അവർ ആദ്യമായി ശ്രദ്ധാകേന്ദ്രമാകുന്നത് 1966 ൽ പുറത്തിറങ്ങിയ ഫൻറാസ്റ്റിക് വോയേജ് എന്ന ചിത്രത്തിൽ അഭിനയിച്ചതോടെയാണ്. പിന്നീട് 20ത് സെഞ്ചുറി ഫോക്സിൻറെ ഒരു കരാർ നേടുകയുണ്ടായി. അവർ ഈ കരാർ ഒരു ബ്രിട്ടീഷ് സ്റ്റുഡിയോക്ക് കൈമാറുകയും, അവർക്കുവേണ്ടി വൺ മില്യൺ ഇയേർസ് ബി.സി. (1966) എന്ന ചിത്രത്തിൽ അഭിനയിക്കുകയും ചെയ്തു. ഈ ചിത്രത്തിൽ മൂന്ന് സീനുകളിൽ മാത്രമേ ഉണ്ടായിരുന്നുള്ളൂവെങ്കിലും അവരുടെ ബിക്കിനി ചിത്രങ്ങൾ മികച്ച വിൽപ്പനയുള്ള പോസ്റ്ററുകളായി ജനശ്രദ്ധ പിടിച്ചുപറ്റുകയും ഹോളിവുഡിലെ  ഒരു സെലിബ്രിറ്റി സെക്സ് സിംബലായി അവർ മാറുകയും ചെയ്തു. പിന്നീട് ബെഡാസിൽഡ് (1967), ബന്ദോലെറോ (1968), 100 റൈഫിൾസ് (1969), മൈറ ബ്രക്കിൻറിഡ്ജ് (1970) എന്നീ ശ്രദ്ധേയങ്ങളായ ചിത്രങ്ങളിൽ അഭിനയിക്കുകയും ചെയ്തു. നിരവധി വ്യത്യസ്തങ്ങളായ ടി.വി. പരിപാടികളിൽ പങ്കെടുക്കുകയും 2008 ന്റെ അവസാനത്തിൽ ഫെറാറ ആൻറ് കമ്പനി രൂപകൽപന ചെയ്ത ഫോസ്റ്റർ ഗ്രാൻറ് കണ്ണടകളുടെ പ്രചരണ വക്താവായി മാറുകയും ചെയ്തു. റാക്വെൽ വെൽഷിൻറെ  തനതായ വ്യക്തിത്വം 1960 കളിലും 1970 കളിലും അവരെ ഹോളിവുഡിലെ ഒരു ഐക്കൺ ആയി മാറുന്നതിനു സഹായിച്ചു. ശക്തങ്ങളായ സ്ത്രീ കഥാപാത്രങ്ങളെ അവതരിപ്പിച്ച് അവർ സിനിമാചരിത്രത്തിൽ അവരുടേതായ ഒരു സ്ഥാനം നേടിയെടുത്തു.Longworth, K. (2014, October 21). Raquel Welch, From Pin-up to Pariah. Retrieved December 1, 2016, from You Must Remember This.Öncü, Ece. (2012, February 9). Spend the Weekend with Raquel Welch and Film Society – Film Society of Lincoln Center. Retrieved August 5, 2015.Heavey, John. (2012, February 23). Video: Two Conversations with Raquel Welch – Film Society of Lincoln Center. Retrieved August, 2015. 1974 ൽ "ദ ത്രീ മസ്കീറ്റേഴ്സ്" എന്ന ചിത്രത്തിലെ അഭിനയം അവർക്ക് മികച്ച നടിയ്ക്കുള്ള ഒരു ഗോൾഡൻ ഗ്ലോബ് അവാർഡ് നേടിക്കൊടുത്തു.

 ആദ്യകാലം 
1940 സെപ്റ്റംബർ 5 ന് ഇല്ലിനോയിയിലെ ഷിക്കാഗോയിൽ ജോ റാക്വൽ തേജാഡ എന്ന പേരിൽ വെൽച്ച് ജനിച്ചു. രണ്ടാം വയസ്സിൽ കുടുംബത്തോടൊപ്പം കാലിഫോർണിയയിലെ സാൻ ഡീഗോയിലേക്ക് താമസം മാറി. ജോസഫൈൻ സാറാ ഹാളിന്റെയും അർമാണ്ടോ കാർലോസ് തേജാഡ ഉർക്വിസോയുടെയും ആദ്യ കുട്ടിയായിരുന്നു അവർ. മെയ്‌ഫ്ലവർ മുതലുള്ള പൂർവ്വികരിൽനിന്നുള്ള ഇംഗ്ലീഷ് വംശജയായിരുന്ന ക്ലാര ലൂയിസ് ആഡംസിന്റെയും ആർക്കിടെക്റ്റ് എമറി സ്റ്റാൻഫോർഡ് ഹാളിന്റെയും മകളായിരുന്നു അവരുടെ അമ്മ. Alt URL റാക്വൽ ഉർക്വിസോ, അഗസ്റ്റിൻ തേജാഡ ദമ്പതികളുടെ മകനും ബൊളീവിയയിലെ ലാ പാസിൽ നിന്നുള്ള സ്പാനിഷ് വംശജനുമായ ഒരു എയറോനോട്ടിക്കൽ എഞ്ചിനീയറായിരുന്നു പിതാവ്. അവരുടെ കസിൻ, ബൊളീവിയൻ രാഷ്ട്രീയക്കാരി ലിഡിയ ഗ്വിലർ തേജാഡ, ബൊളീവിയയുടെ ആദ്യത്തെ വനിതാ പ്രസിഡന്റും അമേരിക്കകളിലെ രാജവംശത്തിൽനിന്നല്ലാത്ത രണ്ടാമത്തെ വനിതാ രാഷ്ട്രത്തലവനുമായിരുന്നു. വെൽച്ചിന് ജെയിംസ് ("ജിം") എന്ന ഇളയ സഹോദരനും ഗെയ്ൽ എന്ന ഇളയ സഹോദരിയും ഉണ്ടായിരുന്നു.

 അവലംബം 

വർഗ്ഗം:1940-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:2023-ൽ മരിച്ചവർ